# Orfeó Valencià Navarro Reverter

L'Orfeó Valencià Navarro Reverter és una agrupació coral amateur mixta fundada a València el 1972, l’objectiu de la qual és la interpretació i la difusió de la música coral en totes les seves formes i estils, en particular la de compositors valencians. En el seu repertori hi figuren les obres i els autors més representatius de la música coral de totes les èpoques, amb especial presència d’autors valencians. Entre altres concerts i cicles de concerts habituals, protagonitza anualment el Retaule de Nadal a l'Església del Patriarca de València la setmana anterior a Nadal. Així mateix, apadrina l’Orfeó Valencià Infantil, format per més de 120 veus entre 4 i 17 anys.
L'Orfeó va fer el seu primer concert a la ciutat de València el maig de 1972, dirigit per Jesús Ribera Faig, qui va ser el seu director fins al desembre de 1986, data des de la qual Josep Lluís Valldecabres en va assumir la direcció musical. Ha actuat juntament amb les principals orquestres valencianes i espanyoles, i amb altres grups instrumentals espanyols i estrangers, així com juntament amb cantants i instrumentistes com María Bayo, Teresa Berganza, Simon Estes, Ainhoa Arteta, Isabel Rey, i Lluís Llach, entre d'altres. Ha participat en les representacions escèniques d’Atlàntida, de Manuel de Falla, sota la direcció musical de Josep Pons i Viladomat i muntatge de La Fura dels Baus; Tosca i Madama Butterfly, de Puccini, i Marina, d'Arrieta. Ha interpretat, entre d'altres, el Requiem de Mozart, la Novena Simfonia de Beethoven, Aida de Verdi i Carmina Burana de Carl Orff. Entre els seus enregistraments discogràfics es troben Atlàntida (Manuel de Falla) (1980) i Retaule de Nadal (amb Spanish Brass Luur Metalls) (2006).
L'Orfeó Valencià Infantil, fundat el 2004 per iniciativa de l’Orfeó Valencià Navarro Reverter, ha participat en la interpretació d'obres com Carmina Burana, de Carl Orff, el 2007, o Carmen, de Georges Bizet, el 2008. Ha participat en diferents certàmens de la geografia valenciana, espanyola i internacional. Des de 2010 ofereix el concert El Retaulet, creat a partir del tradicional Retaule de Nadal. Així mateix, el 2012 va presentar el seu llibre-CD Cantovicòrum Iubilo (ed. Bromera), amb il·lustracions de Manuel Boix, que recull una selecció de cançons amb música de Josep Lluís Valldecabres i lletres d’autors com Marc Granell, Olga Xirinacs, Josep Ballester i el mateix Josep Lluís Valldecabres.

## Premis

* Màxim guardó en el I Concurs Internacional de Cors Ciutat de Budapest (1988)
* Institució Insigne de la Música Valenciana, (Acadèmia de la Música Valenciana, 2011)

## Referències

* ↑ «El Orfeón Navarro Reverter cumple 35 años» (en castellà). ABC, 20-06-2007 [Consulta: 8 gener 2016].
* 1 2 3 «El Orfeó de València celebra hoy su cuarenta cumpleaños en el Palau de la Música» (en castellà). Levante-EMV, 27-05-2012. [Consulta: 9 gener 2016].
* ↑ «El Orfeó Valencià Navarro Reverter ofrece dos conciertos de Navidad este fin de semana». Las Provincias, 20-12-2012. [Consulta: 8 gener 2016].
* ↑ «El Orfeo Valencià ofrece el viernes el 'Retaule de Nadal 2014' en Valencia» (en castellà). La Vanguardia, 18-12-2014 [Consulta: 8 gener 2016].
* 1 2 3 «El tradicional concierto “Retaule de Nadal”...». Europa Press, 18-12-2009. [Consulta: 10 gener 2016].
* 1 2 «Fundación Bancaja ofrece su tradicional concierto Retaule de Nadal y El Retaulet» (en castellà). Fundació Bancaixa, 18-12-2015. Arxivat de l'original el 2016-01-27. [Consulta: 10 gener 2016].
* ↑ «Éxito del concierto por la víctimas de Nepal del Orfeó Valencià Navarro Reverter» (en castellà). El Periòdic, 28-05-2015. [Consulta: 10 gener 2016].
* ↑ «Programa Palau de la Música de València, tardor de 1992» (en castellà). Hemeroteca ABC. [Consulta: 10 gener 2016].
* 1 2 «Ainhoa Arteta regresa mañana al Palau...» (en castellà). Europa Press, 13-04-2008. [Consulta: 10 gener 2016].
* ↑ «A solas con Isabel Rey» (en castellà). Levante-EMV. [Consulta: 11 gener 2016].
* ↑ «”Campanades a mort”, per Lluís Llach». Espai País Valencià, 07-02-2007. [Consulta: 10 gener 2016].
* ↑ «L’Atlàntida» (en castellà). La Fura dels Baus. [Consulta: 15 gener 2016].
* 1 2 «El orfeón Navarro Reverter celebra sus 35 años con conciertos» (en castellà). El País, 18-06-2007. [Consulta: 13 gener 2016].
* ↑ «I Festival de Zarzuela» (en castellà). Fundación Dasyc. Arxivat de l'original el 2016-03-08. [Consulta: 10 gener 2016].
* ↑ «La Unión de Benaguasil acoge la Novena Sinfonía de Ludwig van Beethoven» (en castellà). Federació de Societats Musicals de la Comunidad Valenciana, 01-07-2014. Arxivat de l'original el 2016-03-04. [Consulta: 11 gener 2016].
* ↑ «Auditorio Nacional de Música, Noviembre 2012» (en castellà). Auditori Nacional de Música. [Consulta: 10 gener 2016].
* ↑ «Teatro Ruperto Chapí (Villena). Programación Octubre 2006» (en castellà). Teatre Ruperto Chapí. [Consulta: 10 gener 2016].
* ↑ «Audición de “Carmina Burana en el Calderón”» (en castellà). Diari Información, 13-04-2008. [Consulta: 10 gener 2016].
* ↑ «Conoce la JONDE. Discografía y videogramas» (en castellà). JONDE. Arxivat de l'original el 2016-03-04. [Consulta: 11 gener 2016].
* ↑ «Lo mejor posible» (en castellà). Revista Scherzo, any VIII - núm. 76 - juliol-agost 1993, p. 93. Arxivat de l'original el 2012-06-26. [Consulta: 11 gener 2016].
* ↑ «Retaule de Nadal. Con el Orfeó Valencià Navarro Reverter» (en castellà). Spanish Brass. [Consulta: 11 gener 2016].
* ↑ «Cantovicòrum». Editorial Bromera. Arxivat de l'original el 2016-02-01. [Consulta: 16 gener 2016].

## Bibliografia

* CASARES RODICIO, Emilio (director de l'obra): Diccionario de la Música Valenciana. Edita Iberautor Promociones Culturales S.R.L., 2006. Col·labora L'Institut Valencià de la Música. Coros: pàgina 259. Volum I, ISBN 84-8048-706-2

## Enllaços externs

* Orfeó Valencià Navarro Reverter - Lloc web oficial